NARIADENIE KOMISIE (ES) č. 341/2005
z 25. februára 2005,
ktorým sa mení a dopĺňa nariadenie (ES) č. 1432/94 a nariadenie (ES) č. 1458/2003, čo sa týka maximálneho množstva, na ktoré sa musia vzťahovať žiadosti o dovoznú licenciu na bravčové mäso
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 2759/75 z 29. októbra 1975 o spoločnej organizácii trhu s bravčovým mäsom (1), a najmä na jeho článok 11 ods. 1,
so zreteľom na nariadenie Rady (ES) č. 774/94 z 29. marca 1994 o otvorení a stanovení správy určitých colných kvót Spoločenstva pre hovädzie mäso vysokej kvality a bravčové mäso, hydinové mäso, pšenicu a súraž a otruby, vedľajšie mlynárske výrobky a iné zvyšky (2), a najmä na jeho článok 7,
so zreteľom na nariadenie Rady (ES) č. 1095/96 z 18. júna 1996 o implementácii koncesií stanovených v zozname CXL, vypracovanom bezprostredne po záveroch rokovaní podľa článku XXIV.6 GATT (3), a najmä na jeho článok 1,
keďže:
(1)
Nariadenie Komisie (ES) č. 1432/94 z 22. júna 1994, ktorým sa stanovujú podrobné pravidlá uplatňovania dovozných opatrení v sektore bravčového mäsa, stanovených nariadením Rady (ES) č. 774/94, ktorým sa otvára a ustanovuje správa niektorých colných kvót Spoločenstva pre bravčové mäso a niektoré ďalšie poľnohospodárske produkty (4), a nariadenie Komisie (ES) č. 1458/2003 z 18. augusta 2003, ktorým sa otvára a ustanovuje správa colnej kvóty v odvetví bravčového mäsa (5), otvorili dovozné kvóty pre bravčové mäso a ustanovili presné podmienky, ktorými sa riadi prístup obchodníkov k uvedeným kvótam.
(2)
Za posledné roky bolo používanie dvoch dovozných kvót vo všeobecnosti nízke a stanovenie relatívne nízkeho maximálneho množstva, na ktoré sa musí vzťahovať žiadosť o licenciu, mohlo byť odrádzajúcim faktorom. S cieľom uľahčiť obchodovanie s bravčovým mäsom v rámci týchto dvoch kvót je vhodné zvýšiť maximálne množstvo.
(3)
Preto je taktiež potrebné zmeniť nariadenia (ES) č. 1432/94 a (ES) č. 1458/2003.
(4)
Opatrenia stanovené v tomto nariadení sú v súlade so stanoviskom Riadiaceho výboru pre bravčové mäso,
PRIJALA TOTO NARIADENIE:
Článok 1
V článku 3 písm. b) nariadenia (ES) č. 1432/94 sa sadzba „10 %“ nahrádza „20 %“.
Článok 2
V článku 4 písm. b) nariadenia (ES) č. 1458/2003 sa sadzba „10 %“ nahrádza „20 %“.
Článok 3
Toto nariadenie nadobúda účinnosť prvým dňom odo dňa jeho uverejnenia v Úradnom vestníku Európskej únie.
Uplatňuje sa na žiadosti o licencie podané od 1. marca 2005.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 25. februára 2005